Sep 10,2015
12న జలవిహార్‌లో 'ఫైర్‌వర్క్స్‌ ఫేర్‌'
నవతెలంగాణ, వాణిజ్య విభాగం: రానున్న దీపావళి సీజన్‌ను దృష్టిలో ఉంచుకొని 'తెలంగాణ ఫైర్‌వర్క్స్‌ డీలర్స్‌ అసోసియేషన్‌' (టెఫ్డా) శనివారం ( ఈ నెల12న) హోల్‌సేల్‌, రిటైల్‌ ఫైర్‌వర్క్స్‌ డీలర్ల కోసం 'ఫైర్‌వర్క్స్‌ ఫేర్‌'ను నిర్వహించనుంది. నెక్లెస్‌రోడ్డులోని జలవిహార్‌లో ఈ కార్యక్రమాన్ని ఏర్పాటు చేసినట్లు టెఫ్డా ఒక పత్రికా ప్రకటనలో తెలిపింది. ఈ బీ-టు-బీ ఈవెంట్‌లో దీపావళి సీజన్‌కు కావాల్సిన వివిధ బ్రాండ్లకు చెందిన మతాబులను ఆయా రిటైలర్లు పోటీ ధరల వద్ద చౌకగా ఆర్డర్లను బుక్‌ చేసుకొనేందుకు టెఫ్డా వీలు కల్పించనుంది. ఈ కార్యక్రమానికి తెలంగాణ రాష్ట్ర వ్యాప్తంగా డీలర్లు పాల్గొననున్నట్లు వెల్లడించింది. దీంతో పాటు డీలర్లు, రిటైలర్లకు పోలీసు, అగ్నిమాపక శాఖ అధికారులు విలువైన ముందస్తు జాగ్రత్తలు, రక్షణ విధానాలను వివరిస్తారని టెఫ్డా తెలిపింది.
మీ స్నేహితులకు రికమెండ్ చెయ్యండి